Polisieman, veiligheidswag vermoor‘n Polisiebeampte en ‘n veiligheidswag is dood toe ‘n bende naby Tembisa op hulle losgebrand het. (Foto: Twitter) ŉ Polisiebeampte én ŉ veiligheidswag is dood toe ŉ bende van minstens vyf mans Saterdagoggend in Elandsfontein naby Tembisa op hulle losgebrand het. Brig. Vishnu Naidoo, nasionale polisiewoordvoerder, het gesê die mans was in ŉ sportnutsvoertuig en het op die hoek van die R562 en M57 op die drie, wat in ŉ gemerkte polisievoertuig gery het, begin skiet. Die bende was met gewere gewapen. Die twee mans is op die toneel dood. Die vrou was ongedeerd. Die polisielid, ŉ adjudantoffisier, was van Ivory Park. Volgens Naidoo het die polisie reeds sy 72-uur-aktiveringsplan in werking gestel. Ingevolge dié plan word bykomende hulpbronne beskikbaar gestel sodat leidrade so gou moontlik opgevolg kan word. Die polisie het ook ŉ beroep op die publiek gedoen om vorendag te kom met enige inligting oor die voorval.